Өфө уҡытыусылар институтына Е. Н. Грибанов (1895—1941) 1923 йылда килә , шул уҡ ваҡытта Өфө физика институтында эшләй башлай. 1931 йылда ул Башҡорт дәүләт педагогия институтының тәүге физика кафедраһы мөдире, бер үк ваҡытта ӨФИ-ның физика һәм техника бүлеге етәксеһе була. 1934—1940 йылдарҙа профессор Е. Н. Грибанов — физика һәм математика факультеты деканы. 1934 йылда Башҡортостан китап нәшриәтендә уның «Радиоэлектроника нигеҙҙәре» («Основы радиоэлектроники») китабы башҡорт телендә донъя күрә.